૧૫૧ રનના અઘરા ટાર્ગેટને સર કરવા બૅટિંગમાં ઊતરેલી નવગામ વીસા નાગર વણિક શરૂઆતથી જ લડખડાવા માંડી હતી. એવામાં ૬ઠ્ઠી ઓવર સુધીમાં જ ૪૩ રનના સ્કોરે પાંચ વિકેટ પાડીને ચરોતર રૂખીના બોલરોએ બૅટિંગ-ટીમને સાક્ષાત્ હાર સામે ઊભી હોય એવી પરિસ્થિતિનાં દર્શન કરાવ્યાં હતાં, પરંતુ નવગામ વીસા નાગર વણિકના ત્રીજા ક્રમે અને સાતમા ક્રમે આવેલા અનુક્રમે કરણ શાહ (૩૭) અને હાર્દિક શાહે (૧૮) પિચ પર ટકીને ૧૦ ઓવરમાં પાંચ વિકેટે ૯૭ રનના સન્માનજનક સ્કોરે પહોંચાડીને ટીમને શરમજનક હારથી બચાવી હતી. આ મૅચમાં ચરોતર રૂખીનો ૫૩ રને વિજય થયો હતો.